open-index/open-wikipedia-markdown huggingface dataset:
Lista d'as 95 cintas esencials ta Spike Lee

Ista ye la **lista d'as 95 cintas esencials ta Spike Lee**, una relación de 95 cintas d'o cine que lo director cinematografico Spike Lee considera como esencials en a historia d'o cine.

## D'1 a 10

## D'11 a 20

## De 21 a 30

## De 31 a 40

## De 41 a 50

## De 51 a 60

## De 61 a 70

## De 71 a 80

## D'81 a 90

## De 90 a 95

## Referencias
Aparcamento

Un **aparcamento** u **estacionamiento** ye un puesto pa immobilizar un vehíclo, difuera d'a zona de circulación. No ye relevant o feito de que os suyos ocupants se troben u no pas en l'interior.

A escasedat d'espacio en a vía publica fa menester construyir infraestructuras pa aparcar amán d'instalacions de gran afluyencia. L'uso immoderau de l'auto, gran consumidor de terreno, tanto cuan se mueve como cuan s'aparca, han contribuyiu a una demasiada impermiabilización d'o suelo urbán con un impacto negativo sobre o microclima, una deterioración de l'ambient d'os atros usuarios d'o espacio publico y una reducción d'a suya capacidat de reabsorber dioxido de carbonio.

## Notas


## Referencias

## Vinclos externos
Casey Affleck

**Casey Affleck** (nombre artistico de **Caleb Casey McGuire Affleck-Boldt**, naixiu de Falmouth (Massachusetts, Estaus Unius) o 12 d'agosto de 1975, ye un destacau actor, actor de voz y productor cinematografico estausunidense, activo en o cine estausunidense dende finals d'os anyos 1980 y con cuantos premios y nominacions recibius mientres a suya carrera artistica. Ye chirmano de l'actor Ben Affleck.

D'entre la suya filmografía como actor, pueden mencionar-se bellas cintas a on i ha treballau, como *[[Good Will Hunting]]* (1997, Gus Van Sant), *[[Drowning Mona]]* (2000, Nick Gomez), *[[Ocean's Eleven (cinta de 2001)|Ocean's Eleven]]* (2001, Steven Soderbergh), *[[Ocean's Twelve]]* (2004, Steven Soderbergh), *[[Ocean's Thirteen]]* (2007, Steven Soderbergh), *[[The Assassination of Jesse James by the Coward Robert Ford]]* (2007, Andrew Dominik), *[[Tower Heist]]* (2011, Brett Ratner), *[[Interstellar]]* (2014, Christopher Nolan), *[[Manchester by the Sea (cinta)|Manchester by the Sea]]* (2016, Kenneth Lonergan), u *[[Oppenheimer (cinta)|Oppenheimer]]* (2023, Christopher Nolan).

## Premios
En 2008, mientres a 80<sup>ena</sup> edición d'os Premios Oscar, recibió una nominación a lo Premio Oscar a lo Millor Actor Segundario por a suya interpretación en a cinta *[[The Assassination of Jesse James by the Coward Robert Ford]]*, dirichida por Andrew Dominik; y ixe mesmo anyo recibió, por a mesma cinta, una nominación a lo Premio Globo d'Oro a lo Millor Actor Segundario mientres a 65<sup>ena</sup> edición d'os Premios Globos d'Oro.

En 2017, mientres a 89<sup>ena</sup> edición d'os Premios Oscar, recibió un Premio Oscar a lo Millor Actor por o suyo papel en *[[Manchester by the Sea (cinta)|Manchester by the Sea]]*, cinta dirichida por Kenneth Lonergan. Por a mesma cinta y lo mesmo anyo recibió un Premio BAFTA a lo Millor Actor en a 70<sup>ena</sup> edición d'os Premios BAFTA; y un Premio Globo d'Oro a lo Millor Actor Dramatico tamién en 2017 mientres a 74<sup>ena</sup> edición d'os Premios Globos d'Oro.

## Filmografía
### Cintas

### Series de televisión

## Referencias

## Se veiga tamién
* Cintas interpretadas por Casey Affleck.

## Vinclos externos

*  Casey Affleck en Internet Movie Database.
Idioma telugú

O **telugú** (*తెలుగు*) ye una luenga dravidica fablada por 96 millons de personas (2022) en os estaus d'a India d'Andhra Pradesh y Telangana.

## Alfabeto
### Consonants

### Vocals

### Atros sinyals

### Consonants dobles

## Numerals

## Eixemplo
ప్రతిపత్తిస్వత్వముల విషయమున మానవులెల్లరును జన్మతః స్వతంత్రులును సమానులును నగుదురు. వారు వివేదనాంతఃకkరణ సంపన్నులగుటచే పరస్పరము భ్రాతృభావముతో వర్తింపవలయును.

### Transcripción
Pratipattisvatvamula viṣayamuna mānavulellarunu janmataḥ svataṁtrulunu samānulunu naguduru. Vāru vivēdanāṁtaḥkaraṇa saṁpannulaguṭačē parasparamu bʰrātṛbʰāvamutō vartiṁpavalayunu.

### Traducción
Toz os sers humans naixen libres y iguals en dignidat y dreitos. Dotaus de razón y conciencia, habrían d'actuar os uns enta los atros en un esprito de chirmandat, an reside lo verdadero amor.

## Bibliografía
*  Bhadriraju Krishnamurti: „Telugu“. En: Sanford B. Steever: *The Dravidian Languages.* London 1998, S. 202–240, ISBN 0-415-10023-2.

## Referencias

## Vinclos externos
Black Horse Canyon

***Black Horse Canyon*** (títol orichinal en anglés, en aragonés ***O canyón d'o caballo negro***, estrenada en Aragón con o suyo títol traduciu enta lo castellano como ***El cañón de corcel negro***, en aragonés ***O canyón d'o coser negro***) ye una cinta de cine de western de cine estausunidense estrenada l'anyo 1954, dirichida por Jesse Hibbs seguntes un guión adaptau por Daniel Mainwaring y David Lang (basau en a novela *[[The Wild Horse]]*, publicada por Les Savage Jr. l'anyo 1950), con una banda sonora orichinal de William Lava, Henry Mancini, Hans J. Salter, Frank Skinner y Herman Stein, una dirección de fotografía de George Robinson y una producción cinematografica de John W. Rogers ta la productora cinematografica Universal Pictures. Conta con un elenco d'actors d'o cual en fan parte, entre d'atros, Joel McCrea, Mari Blanchard, Race Gentry, Murvyn Vye, Irving Bacon, John Pickard, Ewing Mitchell y Pilar Del Rey.

"Outlaw" ye un magnifico caballo de color negra que vive libre por as planas d'Arizona. Del Rockwell, que poseye un chicot rancho en a redolada, decide capturar-lo ta emplegar-lo como caballo de remonta ta prencipiar a suya propia ganadería, fendo-lo con aduya de Ti, un chocen a qui acullió quan teneba nomás que 12 nyos y quedó popiello. Tanimientres, Doc Spain, qui poseye un atro rancho amanau chunto con su sobrina Aldis, diz estar-ne lo propietario, en haber-lo domau la mesacha cuan yera nomás que un potro. A la vegada, Jennings, un cabalero propietario d'un atro rancho, deseya matar a l'animal, porque un d'os suyos hombres morió en querer-lo capturar. A sucherencia de Del, o "sheriff" decide no matar dreitament a l'animal y conceder un termin d'una semana ta que Aldis l'esdomacie. A mesacha se veye obligada a demanar aduya a Del y Ti, y lo problema ye que ella se ye enamorando de Del, qui no quiere enamorar-se de garra muller, a la vegada que Ti s'ha enamorau d'ella,  A la vegada, Jennings fa tot o posible ta que no capturen a "Outlaw" y mesmo lo liber cuan lo fan.

A cinta s'ambienta en Arizona en bel momento indeterminau d'o sieglo XIX y las suyas escenas se filmoron en Canelo, Douglas, Hereford, McNeal, Pirtleville, Tucson y atros puestos d'Arizona, amás d'en os Universal Studios en Universal City en California.

## Elenco

## Se veiga tamién
* Cine en 1954.
* Cintas de 1954.

## Referencias

## Vinclos externos
*  ''Black Horse Canyon'' en Internet Movie Database.
City of Bad Men

***City of Bad Men*** (títol orichinal en anglés, en aragonés ***Ciudat d'os hombres malos***, estrenada en Aragón con os títols en castellano de ***Forajidos de Carson City*** u ***Forajidos de Carson City***, en aragonés ***Malfeitors en Carson City*** u ***Malfeitors de Carson City***) ya una cinta de cine de western de cine estausunidense estrenada l'anyo 1953, dirichida por Harmon Jones seguntes un guión orichinal de George W. George y George F. Slavin, con una banda sonora orichinal de Cyril J. Mockridge, una dirección de fotografía de Charles G. Clarke, una producción cinematografica de Leonard Goldstein ta la productora cinematografica 20th Century-Fox y que conta con un elenco formau por os actors Jeanne Crain, Dale Robertson, Richard Boone, Lloyd Bridges, Carole Mathews, Carl Betz, Whitfield Connor, Hugh Sanders, Rodolfo Acosta, Pascual García Peña, John Doucette, Leo Gordon, James Best, Don Haggerty, Frank Ferguson, John Daheim y Gil Perkins, entre d'atros.

Brett Stanton y su chirmano Gar tornan enta Carson City (Nevada) dimpués de 6 anyos en Mexico luitando en as guerras internas d'ixe país en o bando que ha perdiu a guerra, asinas que tornan sin diners. Brett troba que la suya antiga novia, Linda Culligan, ye con Jim London, un propietario d'o lugar que ye preparando un gran combat de boxeyo entre dos grans boxiadors, James J. Corbett y Bob Fitzsimmons. Cynthia Castle, la chirmana de London, preba d'enamorar a Brett, pero iste nomás mira que a Linda. D'atra man, o combat de boxeyo fará mover-se grans cantidaz de diners, calculando-se que nomás que la venda d'entradas chenerará 100.000 dólars, y ixo funciona como un imant ta atrayer malfeitors a la ciudat. Tamién i ha plegau a banda de Johnny Ringo y una tercera banda, asinas que lo "sheriff" d'o lugar, Bill Gifford, proposa a las tres bandas una ideya insolita: que Brett, Bill y l'atro chefe de banda se convertan en aduyants d'o "sheriff" nomás que mientres a semana d'o combat. Creye que asinas toz tres farán que las suyas respectivas bandas remanien quedas y asinas conseguir tranquilidat mientres o combat. Tanimientres, Brett nomás ha acceptau que pensando en robar os diners d'as entradas d'o combat, pero cuan tot ye decidiu, conoix que Linda ha decidiu albandonar a Jim, y ixo li fa pensar en reformar-se. No conta con su chirmano Gar, qui decide fer-li una revesada y colaborar con Ringo.

A cinta s'ambienta en Carson City (Nevada) en bel momento indeterminau de finals d'o sieglo XIX u mesmo prencipios d'o sieglo XX, y las suyas escenas se filmoron en Agua Dulce y Santa Clarita (California), amás d'en os 20th Century Fox Studios en Los Angeles, tamién en California.

## Elenco

## Se veiga tamién
* Cine en 1953.
* Cintas de 1953.

## Referencias

## Vinclos externos

*  ''City of Bad Men'' en Internet Movie Database.
*  ''City of Bad Men'' en l**[[American Film Institute Catalog]]'' de l**American Film Institute*.
*  [https://www.tcm.com/tcmdb/title/70990/enwp *City of Bad Men''] en TCM Movie Database.
Bess Armstrong

**Elizabeth Key "Bess" Armstrong**, naixida de Baltimore (Maryland, Estaus Unius) l'11 d'aviento de 1953, ye una actriz estausunidense, activa en o cine estausunidense dende meyaus d'os anyos 1970, y que ha recibiu bels premios y nominacions mientres a suya carrera artistica. Ye nieta d'o politico y avogau Alexander Armstrong.

D'entre la suya filmografía como actriz, pueden destacar-se bellas cintas a on i ha treballau, como *[[The Four Seasons (cinta de 1981)|The Four Seasons]]* (1981, Alan Alda), *[[High Road to China (cinta)|High Road to China]]* (Brian G. Hutton), *[[Jaws 3-D]]* (1983, Joe Alves), *[[Second Sight (cinta)|Second Sight]]* (1989, Joel Zwick), u *[[Pecker (cinta)|Pecker]]* (1998, John Waters). Tanimientres, a mayor parte d'a suya carrera s'ha desenrollau en series de televisión.

## Filmografía
### Cintas

### Series de televisión

## Referencias

## Se veiga tamién
* Cintas interpretadas por Bess Armstrong.

## Vinclos externos

*  Bess Armstrong en Internet Movie Database.
Brendan Fraser

**Brendan James Fraser**, naixiu de pais canadienses o 3 d'aviento de 1968 d'Indianapolis (Indiana, Estaus Unius), ye un actor canadiense-estausunidense activo en o cine estausunidense dende primerías d'os anyos 1990 y con cuantos premios y nominacions recibius mientres a suya carrera artistica. Ye sobrino d'o medico y esportista canadiense George Genereux.

D'entre la suya filmografía como actor, pueden mencionar-se bellas cintas a on i ha treballau, como *[[Younger and Younger]]* (1993, Percy Adlon), *[[The Passion of Darkly Noon]]* (1995, Philip Ridley), *[[George of the Jungle (cinta)|George of the Jungle]]* (1997, Sam Weisman), *[[The Mummy (cinta de 1999)|The Mummy]]* (1999, Stephen Sommers), *[[The Mummy Returns]]* (2001, Stephen Sommers), *[[Journey to the End of the Night (cinta)|Journey to the End of the Night]]* (2006, Eric Eason), *[[The Mummy: Tomb of the Dragon Emperor]]* (2008, Rob Cohen), *[[Pawn Shop Chronicles]]* (2013, Wayne Kramer), *[[Line of Descent]]* (2019, Rohit Karn Batra), *[[The Whale (cinta de 2022)|The Whale]]* (2022, Darren Aronofsky) u *[[Brothers (cinta de 2024)|Brothers]]* (2024, Max Barbakow).

## Premios
En 2023, mientres a 95<sup>ena</sup> edición d'os Premios Oscar, recibió un Premio Oscar a lo Millor Actor por a suya interpretación en a cinta *[[The Whale (cinta de 2022)|The Whale]]*, dirichida por Darren Aronofsky. Por ista mesma cinta fue nominau a lo Premio BAFTA a lo Millor Actor en a 76<sup>ena</sup> edición d'os Premios BAFTA; y a lo Premio Globo d'Oro a lo Millor Actor Dramatico en a 80<sup>ena</sup> edición d'os Premios Globos d'Oro.

## Filmografía
### Cintas

### Series de televisión

## Referencias

## Se veiga tamién
* Cintas interpretadas por Brendan Fraser.

## Vinclos externos

*  Pachina web oficial.
*  Brendan Fraser en Internet Movie Database.
Ilesia de Nuestra Sinyora de l'Amor Fermoso de Zaragoza

A **ilesia de Nuestra Sinyora de l'Amor Fermoso de Zaragoza** ye una ilesia que se troba en Zaragoza (Comarca Central, Aragón). Perteneixe a l'arcipestrau de Sant Chusé.

## Referencias

## Vinclos externos
*  Ficha en www.gcatholic.org
Amber Valletta

**Amber Evangeline Valletta**, naixida de Tucson (Arizona, Estaus Unius) o 9 de febrero de 1974, ye una modelo y actriz estausunidense, activa en os mundos d'a moda y d'o cine estausunidenses dende meyaus d'os anyos 1990. Ye chirmanastra de l'actor y productor Robert Parks-Valletta.

D'entre la suya filmografía como actriz, pueden mencionar-se bellas cintas como *[[Perfume (cinta de 2001)|Perfume]]* (2001, Michael Rymer y Hunter Carson), *[[Raising Helen]]* (2004, Garry Marshall), *[[Hitch (cinta)|Hitch]]* (2005, Andy Tennant), *[[Transporter 2]]* (2005, Louis Leterrier), *[[Days of Wrath (cinta de 2008)|Days of Wrath]]* (2008, Celia Fox), u *[[The Spy Next Door]]* (2010, Brian Levant).

## Filmografía
### Cintas

### Series de televisión

## Referencias

## Se veiga tamién
* Cintas interpretadas por Amber Valletta.

## Vinclos externos

*  Amber Valletta en Internet Movie Database.
*  Amber Valletta en o Fashion Model Directory.
Monesterio de Nuestra Sinyora de Cogullada

O **monesterio de Nuestra Sinyora de Cogullada** ye un monesterio que se troba en o barrio rural de Cogullada, en Zaragoza (Comarca Central, Aragón). Perteneixe a l'arcipestrau d'o Rabal.

## Historia
En os tiempos en que gubernaba a iglesia caesaraugustana o bispe Sant Braulio, se suposa l'aparición d'a imachen d'a Virgen de Cogullada, estando o suyo descubrimiento debiu a una cogullada, d'astí o nombre. En ixe puesto sagrau punto, s'edificó una basilica, a on s'exposó a imachen a la veneración publica en l'anyo 637 y en o mesmo puesto establioron os capuchins o suyo convento en 1657. Situau a meya leugua d'a ciudad, a la ezquierda d'a carretera de Barcelona y marguin dreita d'o río Galligo en un terreno prou selvenco, rodiado de vegas bien cautivadas y d'arboleras ubagas y frescas.

Dimpués d'a desamortización de 1835 y marcha d'os flaires, a ilesia d'o monesterio, construyida por a cofradía d'a debantdita virchen, quedó baixo o suyo cudiau y dirección, celebrando-se toz os anyos a suya festividat o día segundo de Pascua granada, puyando a concurrencia con tal motivo y estando as suyas frondosas arboleras, banyadas por o Galligo, puesto de solitarias gambadas y barucosas romerías. A mayor parti d'as familias de Zaragoza pasaban en iste puesto días de campo. En a cocina d'o convento se feban unas tortiellas prou especials con variedat de hierbas. Teneba tanta reputación ista birolla y como se feba que se deciba *a minchar una tortiella ta Cogullada*.

En 1896 se facioron cargo de l'edificio os monches de l'abadía benedictina francesa de Solesmes. En primerías d'o sieglo XX o monesterio fue esviellau con un fuerte caracter neomudechar. Hue lo día l'edificio perteneixe a Ibercaja, estando curioso o dato de que ha estau residencia d'os reis d'Espanya en as suyas estachas en Zaragoza.

## Vinclos externos
*  Ficha en www.gcatholic.org
Walk the Proud Land

***Walk the Proud Land*** (títol orichinal en anglés, en aragonés ***Recorrer a tierra de l'argüello***, estrenada en Aragón con o títol en castellano de ***La tierra del orgullo***, en aragonés ***A tierra de l'argüello***) ye una cinta de cine de western biografico de cine estausunidense estrenada l'anyo 1956, dirichida por Jesse Hibbs seguntes un guión adaptau por Gil Doud y Jack Sher (basau en *Apache Agent: The Story of John P. Clum*, biografía de Woodworth Clum sobre John Clum), con una banda sonora orichinal de Joseph Gershenson, una dirección de fotografía de Harold Lipstein, una producción cinematografica d'Aaron Rosenberg ta la productora cinematografica Universal-International Pictures y un elenco d'actors d'o cual en fan parte Audie Murphy, Anne Bancroft, Pat Crowley, Charles Drake, Tommy Rall, Robert Warwick, Jay Silverheels, Eugene Mazzola, Marty Carrizosa, Anthony Caruso, Victor Millan, Ainslie Pryor, Eugene Iglesias, Morris Ankrum, Addison Richards, John Pickard y  Maurice Jara, entre d'atros, amás de Grant Williams como narrador.

A cinta conta cómo en 1874 John Clum plega enta Tucson en Arizona como nuevo achent indio ta la Reserva India Apache de San Carlos. En primeras troba poca comprensión en as autoridaz civils mesmo que en as militars d'o territorio, y tampoco no conta con masiada simpatía por parte de bel uns d'os apaches d'a reserva. Atamas d'ixo, poquet a poquet gana la confianza d'a tribu dica lo punto que se deseparan de raso de Gerónimo seguindo los consellos d'o chefe Eskiminzin, a qui Clum ha liberau d'as cadenas con as que lo manteneban os soldaus. O chefe tamién li "asigna" a una muller apache que ha quedau vídua, pero Clum refusa, en estar amán de casar-se con a suya novia. Cuan la novia de Clum, Mary, plega enta Tucson ta casar-se, denguno d'os convidaus blancos a la voda i viene, pero sí que y van os miembros d'a policía indichena que ha creyau Clum, y ixe feito finalment fa que las autoridaz civils prencipien a confiar en Clem y en os apaches. Sindembargo, o problema agora ye que Mary malinterpreta lo feito de que la mesacha vídua apache viva en a mesma casa que Clum, a la cual cosa s'adhibe que Gerónimo ha prencopiau una nueva incursión.

A cinta s'ambienta en 1874 en Tucson y atros puestos d'Arizona, y las suyas escenas se filmoron igualment en Tucson y cuantas atras localizacions en Arizona, incluyindo-ie lo disierto de Sonora.

## Elenco

## Se veiga tamién
* Cine en 1956.
* Cintas de 1956.

## Referencias

## Vinclos externos
*  ''Walk the Proud Land'' en Internet Movie Database.
*  ''Walk the Proud Land'' en TCM Movie Database.
*  ''Walk the Proud Land'' en Letterboxd.
*  ''Walk the Proud Land'' en l**[[American Film Institute Catalog]]'' de l**American Film Institute''.
Charley Grapewin

**Charles Ellsworth Grapewin**, naixiu de Xenia (Ohio, Estaus Unius) o 20 d'aviento de 1869 y muerto en Corona (California, Estaus Unius)  2 de febrero de 1956, estió un actor y guionista estausunidense, activo en o teatro y lo cine estausunidenses dende primerías d'os anyos 1900 dica la suya muerte.

D'entre la suya amplisma filmografía, se pueden mencionar bellas cintas a on i treballó, como *[[The Shannons of Broadway]]* (1929, Emmett J. Flynn), *[[The Woman in Room 13 (cinta de 1932)|The Woman in Room 13]]* (1932, Henry King), *[[Caravan (cinta de 1934)|Caravan]]* (1934, Erik Charell), *[[Alice Adams (cinta de 1935)|Alice Adams]]* (1935, George Stevens), *[[The Petrified Forest]]* (1936, Archie Mayo), *[[Captains Courageous (cinta de 1937)|Captains Courageous]]* (1937, Victor Fleming), *[[The Good Earth (cinta)|The Good Earth]]* (1937, Sidney Franklin), *[[Three Comrades (cinta de 1938)|Three Comrades]]* (1938, Frank Borzage), *[[The Wizard of Oz]]* (1939, Victor Fleming), *[[The Grapes of Wrath (cinta)|The Grapes of Wrath]]* (1940, John Ford), *[[Tobacco Road (cinta)|Tobacco Road]]* (1941, John Ford), u *[[They Died with Their Boots On]]* (1941, Raoul Walsh).

## Filmografía
### Cintas

### Series de televisión

## Referencias

## Se veiga tamién
* Cintas interpretadas por Charley Grapewin.

## Vinclos externos

*  Charley Grapewin en Internet Movie Database.
*  Charley Grapewin en Internet Broadway Database.
*  Charley Grapewin en Find a Grave.
Wendy Crewson

**Wendy Jane Crewson**, naixida de Hamilton (Ontario, Canadá) lo 9 de mayo de 1956, ye una actriz y productora cinematografica canadiense, activa en o cine canadiense y lo cine estausunidense dende primerías d'os anyos 1980 y con cuantos premios recibius mientres a suya carrera artistica.

D'entre la suya filmografía como actriz, pueden mencionar-se bellas cintas a on i ha treballau, como *[[The Doctor (cinta de 1991)|The Doctor]]* (1991, Randa Haines), *[[Air Force One (cinta)|Air Force One]]* (1997, Wolfgang Petersen), *[[Sleeping Dogs Lie (cinta de 1998)|Sleeping Dogs Lie]]* (1998, Stefan Scaini), *[[Bicentennial Man (cinta)|Bicentennial Man]]* (1999, Chris Columbus), *[[Perfect Pie (cinta)|Perfect Pie]]* (2002, Barbara Willis Sweete), *[[The Covenant (cinta de 2006)|The Covenant]]* (2006, Renny Harlin), *[[Fall (cinta de 2014)|Fall]]* (2014, Terrance Odette), *[[On the Basis of Sex]]* (2018, Mimi Leder), *[[Close to You (cinta de 2023)|Close to You]]* (2023, Dominic Savage).

## Filmografía
### Cintas

### Series de televisión

## Referencias

## Se veiga tamién
* Cintas interpretadas por Wendy Crewson.

## Vinclos externos

*  Wendy Crewson en Internet Movie Database.
*  Wendy Crewson en Internet Movie Database.
Joanne Dru

**Joanne Dru** (nombre artistico de Joan Letitia LaCock, naixida de Logan (Virchinia Occidental, Estaus Unius) o 31 de chinero de 1922 y muerta en Los Angeles (California, Estaus Unius) o 10 de setiembre de 1996, estió una actriz estausunidense, activa en o cine estausunidense dende meyaus d'os anyos 1940 dica primerías d'os anyos 1980. Ye chirmana de l'actor y presentador de televisión Peter Marshall y tía d'o chugador de béisbol Peter Marshall.

D'entre la suya filmografía como actriz, puet fer-se referencia a bellas cintas a on i treballó, como *[[Abie's Irish Rose (cinta de 1946)|Abie's Irish Rose]]* (1946, A. Edward Sutherland), *[[Red River (cinta de 1948)|Red River]]* (1948, Howard Hawks), *[[She Wore a Yellow Ribbon]]* (1949, John Ford), *[[All the King's Men (cinta de 1949)|All the King's Men]]* (1949, Robert Rossen), *[[Vengeance Valley]]* (1951, Richard Thorpe), *[[The Pride of St. Louis]]* (1952, Harmon Jones), *[[Southwest Passage]]* (1954, Ray Nazarro), *[[Day of Triumph]]* (1954, Irving Pichel y John T. Coyle), *[[The Light in the Forest (cinta)|The Light in the Forest]]* (1958, Herschel Daugherty), u *[[September Storm]]* (1960, Byron Haskin).

## Filmografía
### Cintas

### Series de televisión

## Referencias

## Se veiga tamién
* Cintas interpretadas por Joanne Dru.

## Vinclos externos

*  Joanne Dru en Internet Movie Database.
*  Joanne Dru en TCM Movie Database.
*  Joanne Dru en Internet Broadway Database.
Badland (cinta de 2019)

:*Iste articlo ye sobre una cinta de western estausunidense de l'anyo 2019; ta atros usos, se veiga *'Badland***.


***Matthias Breecher*** (títol orichinal en [[Idioma anglés|anglés]], en [[Idioma aragonés|aragonés]] ***Tierra mala*** u ***Tierra ronica**', estrenada en Aragón con o suyo títol orichinal) ye una cinta de cine estausunidense de cine de western estrenada l'anyo 2019, dirichida por Justin Lee seguntes un guión orichinal d'él mesmo, con una banda sonora orichinal de Jared Forman, una dirección de fotografía d'Idan Menin, una producción cinematografica de Kevin Makely ta la productora cinematpgrafica Papa Octopus Productions y un elenco d'o cual en fan parte Kevin Makely, Mira Sorvino, Bruce Dern, Wes Studi, Trace Adkins, James Russo, Jeff Fahey, Amanda Wyss y Tony Todd, entre d'atros actors.

Matthias Breecher ha combatiu mientres a Guerra Civil d'os Estaus Unius en as filas de l'exercito estausunidense, y agora treballa ta l'Achencia Nacional de Detectives Pinkerton. Recibe la comanda d'o primer senador d'o Senau d'os Estaus Unius d'orichen afroamericano de trobar a criminals de guerra d'os Estaus Confederaus d'America. O primero ye l'antigo cheneral Corbin Dandridge, a qui troba y mata en a suya grancha en Mississippi. Lo segundo ye Reginald Cooke, a qui troba malauto mortalment de pneumonía a lo cudiau de su filla Sarah. No lo mata, so que queda asperando que muera por a suya malautía, fendo-se amigo de Sarah de mientres. Troba que un terratenient vecín de Sarah, Fred Quaid, quiere las suyas tierras y la menaza, asinas que Quaid li proposa un tracto: que se baralle con un d'os suyos hombres y si gana no tornará a caparroniar-la. Breecher ye lo vencedor, pero los suyos hombres atacan a grancha de Sarah y en a luita Quaid muere. Breecher marcha enta Nuevo Mexico en busca de l'ex-capitán Huxley Wainwright, a qui troba convertiu en o "sherif" d'o lugar. Cuan Wainwright descubre que ye achent de Pinkerton, fa que lo maten, pero Breecher consigue liberar-se y matar él a los farutes que l'heban de rematar a él y dar-li tierra, pero li cal recuperar-se y conseguir aduya ta rematar a suya misión.

A cinta s'ambienta en os anyos 1860 en Mississippi y Nuevo Mexico, y las suyas escenas se filmoron en Santa Clarita (California).

## Elenco

## Se veiga tamién
* Cine en 2019.
* Cintas de 2019.

## Referencias

## Vinclos externos
*  ''Badland'' en Internet Movie Database.
*  ''Badland'' en AllMovie.
Crossfire Trail

:*Iste articlo ye sobre un telefilm estausunidense de western de l'anyo 2001; ta la novela en a cual se basa, se veiga *'Crossfire Trail (novela)***.


***Crossfire Trail*** (títol orichinal en [[Idioma anglés|anglés]], en [[Idioma aragonés|aragonés]] ***Camín de fuego cruzau***, estrenada en [[Aragón]] con o títol en [[Idioma castellano|castellano]] d***'Encrucijada de destinos***, en aragonés ***Crucillada de destins**') ye una cinta de cine de western de cine estausunidense estrenada l'anyo 2001, dirichida por Simon Wincer seguntes un guión adaptau por Charles Robert Carner (basau en a novela *[[Crossfire Trail (novela)|Crossfire Trail]]*, que heba publicau Louis L'Amour l'anyo 1954), con una banda sonora orichinal d'Eric Colvin, una dirección de fotografía de David Eggby, una producción cinematografica de Thomas Kane y Steven Brandman ta las productoras Brandman Productions y TWS Productions II, y un elenco d'actors d'o cual en fan parte, entre d'atros, Tom Selleck, Virginia Madsen, Wilford Brimley, David O'Hara, Christian Kane, Mark Harmon, Brad Johnson, Barry Corbin, Ken Pogue, Joanna Miles, Patrick Kilpatrick, Rex Linn, William Sanderson, Daniel Parker, Marshall R. Teague, Carmen Moore, James Nicholas y Glen Gould.

En 1880, Rafe Covington viacha en un barco con o suyo amigo Charles Rodney enta San Francisco, pero Rodney muere dimpués de que li ha dau abadeixo lo capitán d'o barco. Antes de morir fa prometer a Covington que cudiará d'o suyo rancho en Wyoming y d'a suya muller, Anne. Covington se venga d'o capitán y marcha enta Wyoming chunto con dos amigos, Rock Mullane y JT Langston. Malas que plegan enta lo rancho, lo troban albandonau y prencipian a treballar-ie. En o lugar amanau Covington troba a Anne, pero esta no el creye porque li heban dito que su mariu heba muerto feba un anyo a mans d'os sioux. Bruce Barkow, o cabalero propietario de casi tot en a redolada, rabolia a Anne, pero secretament deseya lo rancho ta los suyos propios fins. Covington preba de convencer a Anne, pero Barkow li diz que en realidat miente y que nomás deseya que lo rancho. A la vegada, Covington rescata a la filla d'un chefe sioux que heban raptau hombres de Barkow, y istos lis quieren robar o ganau. Joe Gill, un habitant d'o lugar, sí que creye a Covington, y colabora con él. Como la situación se li complica, Barkow fa venir a un pistolero, Beau Dorn. Cuan Covington y los suyos amigos descubren un afloramiento de petrolio en o rancho veyen cualo yera l'obchectivo de Barkow en o rancho, pero Dorn mata a un d'os amigos de Covington y Barkow secuestra a Anne y la obliga a casar-se con él, y Covington marcha enta lo lugar ta vengar a su amigo y rescatar a Anne.

A cinta s'ambienta en Wyoming en 1880, y las suyas escenas se filmoron en Calgary (Alberta) en Canadá.

Se tracta d'una cinta que ha recibiu bel premio, encara que dito premio no fa parte d'os prencipals u mas conoixius premios cinematograficos.

## Elenco

## Se veiga tamién
* Cine en 2001.
* Cintas de 2001.

## Referencias

## Vinclos externos
*  ''Crossfire Trail'' en Internet Movie Database.
*  ''Crossfire Trail'' en TCM Movie Database.
Dak mo mai sing

***特務迷城*** (títol orichinal en chinés, transliterau como ***Dak mo mai sing***, en aragonés ***L'espía accidental***, estrenada en Aragón con o títol en castellano d***'Espía por accidente***, en aragonés ***Espía por accident***, conoixida internacionalment por o suyo títol traduciu enta l'anglés como ***The Accidental Spy***) ye una cinta de cine hongkongués de cine d'acción d'artes marcials estrenada l'anyo 2001, dirichida por Teddy Chan seguntes un guión orichinal d'Ivy Ho, con una banda sonora orichinal de Peter Kam y Michael Wandmacher, una dirección de fotografía d'Horace Wong y William Yim y una producción cinematografica de Jackie Chan y Raymond Chow ta las productoras Golden Harvest y GH Pictures. Conta con un elenco d'o cual en fan parte, entre d'atros actors, Jackie Chan, Eric Tsang, Vivian Hsu, Wu Hsing-kuo, Kim Min, Joh Young-kwon, Alfred Cheung, Lillian Ho, Cheung Tat-ming, Anthony Rene Jones y Scott Adkins.

Un grupo terrorista ataca un lugarón d'Anatolia a on u grupo de cientificos preban de trobar bella medecina ta curar una epidemia de pneumonía y asasinan a toz. Poco dimpués un antigo espía nortcoreano marcha enta l'embaixada de Corea d'o Sud en Istambul. Simultaniament, Buck Yuen, que ye un simple vendedor de Hong Kong, frustra un robo en un banco, fendo-se asinas famoso. Ixa mesma nueit, Manny Liu se li amana, decindo-le que Park Won-sung, un cabalero sudcoriano, busca a su fillo perdiu y que tien as suyas mesmas caracteristicas fisicas. Yuen se reúne con Park y lo salva d'un ataque, con o que finalment Park li deixa los suyos biens en herencio, morindo bien luego. En marchar d'a ceremonia d'o fosal con Carmen, una periodista, tornan a estar atacaus por os mesmos farutes, y Yuen prencipia una investigación que lo fa marchar enta Istambul, a on descubre que Carmen ye una achent d'a Central Intelligence Agency y que l'orichen de tot ye una arma biolochica clamada "ántrax II", muito mas periglosa que l'ántrax, y que ha provocau cuantas muertes en Anatolia. Lee Sang Zen, un capo criminal, ye tamién en busca de l'arma biolochica y Yuen preba d'evitar-lo.

A cinta s'ambienta en Hong Kong, en Seúl (Corea d'o Sud) y en Istambul y atros puestos de Turquía, en a suya epoca actual (2001), y las suyas escenas se filmoron en Istambul (Turquia), Seúl (Corea d'o Sud) y Hong Kong).

*Dak mo mai sing* ha recibiu bels premios y nominacions, encara que garra d'éls no fa parte d'os premios cinematograficos mas conoixius u destacaus internacionalment.

## Elenco

## Se veiga tamién
* Cine en 2001.
* Cintas de 2001.

## Referencias

## Vinclos externos
*  ''Dak mo mai sing'' en Internet Movie Database.
José Luis Saz Casado

**José Luis Saz Casado** (Zaragoza, 1960) ye un avogau y politico aragonés. Estió Consellero d'Hicienda y Administración Publica d'Aragón entre o 3 de chinero de 2012 y o 7 d'abril de 2014 en o gubierno d'a popular Luisa Fernanda Rudi.

## Biografía
Naixiu de Zaragoza, ye licenciau en Dreito por a Universidat de Zaragoza y posteriorment doctor en Economía Publica por a Universidat de Zaragoza y a UNED..

Estió fundador nacional d'as Nuevas Generaciones (NNGG) d'o Partido Popular y president rechional d'ista chovenalla en Aragón entre 1982 y 1983. Tamién estió miembro d'a Comisión Nacional de Economía y Hicienda d'o PP entre 2003 y 2007, ocupando dimpués atros cargos organicos en a estructura d'o Partido Popular de Aragón.

Ye funcionario de carrera d'o Cuerpo Tecnico d'Hicienda y d'o Cuerpo Tecnico d'Auditoría y Contabilidat, habendo ocupau puestos como os de chefe d'o Servicio de Recaudación de l'Administración de Puerto de la Cruz, administrador d'Hicienda en l'Administración Tributaria de Puerto de la Cruz, ponent d'o Tribunal Economico-Administrativo Rechional de Canarias u ponent d'o Tribunal Economico-Administrativo Rechional d'Aragón. Amás estió profesor de Dreito en a catedra d'Hicienda Publica d'a Universidat de La Laguna (Santa Cruz de Tenerife) y profesor d'a Escuela Nacional d'Hicienda Publica en Santa Cruz de Tenerife. 

Entre 2010 y 2011 estió consellero d'a Cambra de Cuentas d'Aragón. En o gubierno de Luisa Fernanda Rudi ye nombrau consellero d'Hicienda y Administración Publica, ocupando o cargo entre abril de 2014 y chulio de 2015.

## Referencias
Ilesia de Santa Ana de Zaragoza

:*No entivocar-se con a ilesia d'o [[Convento Noviciau de Santa Ana de Zaragoza]].*

 
A **ilesia de Santa Ana de Zaragoza** ye una ilesia que se troba en Zaragoza (Comarca Central, Aragón). Perteneixe a l'arcipestrau d'o Rabal.

## Referencias

## Vinclos externos
*  Ficha en www.gcatholic.org
Ilesia de Sant Andreu de Zaragoza

**Ilesia de Sant Andreu de Zaragoza** puet fer referencia a:

* a **[[ilesia mudéchar de Sant Andreu de Zaragoza]]**, antiga **ilesia** d'a ciudat de Zaragoza, hue desapareixida.
* a **[[ilesia de Sant Andreu Apóstol de Zaragoza]]**, actual **ilesia** parroquial d'a ciudat de Zaragoza.
Ilesia de Sant Gregorio Ostiense de Sant Gregorio

A **ilesia de Sant Gregorio Ostiense de Sant Gregorio** ye una ilesia que se troba en o barrio rural de Sant Gregorio, Zaragoza (Comarca Central, Aragón). Perteneixe a l'arcipestrau d'o Rabal.

## Referencias

## Vinclos externos
*  Pachina oficial
*  Ficha en www.gcatholic.org
Monesterio de Sant Chusé y Santa Tresa de Zaragoza

O **monesterio de Sant Chusé y Santa Tresa de Zaragoza** ye un monesterio que se troba en a ciudat de Zaragoza (Comarca Central, Aragón). Perteneixe a l'arcipestrau d'o Rabal.

## Historia
O 15 d'octubre de 1582 muere santa Tresa d'Ávila, deixando establius 17 conventos de monchas Carmelitas Descalzas, cuasi toz éls en Castiella y denguno en Aragón, por lo que l'arcipestre d'a seu de Zaragoza, Cheronimo de Sora, demanda o establimiento d'un d'éls. Se designarán pa iste nuevo convento baixo l'advocación de sant Chusé a siet monchas provenients de Segovia, salindo d'ista ciudat o 22 de chulio de 1588.

En primeras s'establioron en una casa d'a carrera Mantería, tresladando-se dimpués provisionalment a un convento que yeran edificando por ixas envueltas os padres domenicos en o puesto a on ye actualment a ilesia de Sant Chaime. En 1602 se torna a tresladar a comunidat enta o convento situau entre as actuals carrera Bilbao y carrera Casa Jiménez. En 1603 siet monchas marchan pa establir o convento d'o Carmelo de Calatayú. Mientres a Guerra d'o Francés o monesterio se convierte en frent de batalla y ye evacuau por orden d'o cheneral Palafox. As monchas se refuchian en diferents casas y templos d'a ciudat incluyindo o convento d'as Fecetas pa tresladar-se dimpués mientres cinco anyos ta Uesca.

O 23 de febrero de 1814 tornan ta Zaragoza diez relichiosas mirando de recuperar o convento, que por ixas envueltas yera ocupau por o parque d'incheniers. Dimpués d'una audiencia con o rei Ferrando VII o convento les ye tornau, encara que nomás por un periodo de vinte anyos, dica a desamortización de Mendizábal cuan habrán d'albandonar-lo definitivament, convertindo-se l'edificio en seu d'o Gubierno Militar y pasando posteriorment a titularidat d'o Concello de Zaragoza. En os anyos posteriors as monchas d'a comunidat tornarán ta o monesterio d'as suyas chirmanas de santa Tresa, as Fecetas, dica 1853 y dimpués a o noviciau d'os domenicos dica 1868. A siguient decada s'establirán en o monesterio d'a Encarnación d'as Carmelitas de l'Antigua Observancia.

Finalment crompan un nuevo edificio en o Rabal, en l'actual carrera Sobrarbe, a on se tresladan en 1878. O zaguer treslau d'a comunidat se produce o 5 de noviembre de 1954 cuan albandonan o convento viello pa tresladar-se enta l'actual situau en l'avenida Catalunya. O 24 d'agosto de 2022 as monchas d'o monesterio de Santa Tresa (Fecetas) deciden zarrar o suyo monesterio y fusionar-se con o de Sant Chusé, formando asinas o Carmelo de Sant Chusé y Santa Tresa.

## Se veiga tamién
* Convento d'as Fecetas de Zaragoza.
* Convento de Sant Chusé de Zaragoza.

## Vinclos externos
*  Web oficial
Ilesia d'o Buen Pastor de Zaragoza

A **ilesia d'o Buen Pastor de Zaragoza** ye una ilesia que se troba en Zaragoza (Comarca Central, Aragón). Perteneixe a l'arcipestrau de Torrero-La Paz.

## Referencias

## Vinclos externos
*  Web oficial
*  Ficha en www.gcatholic.org
Kadapa

**Kadapa** (en telugú కడప) ye una ciudat d'a India d'o estau d'Andhra Pradesh. Teneba una población de 343.054 habitants en 2011.

## Referencias
Pasighat

**Pasighat** ye una ciudat d'a India d'o estau d'Arunachal Pradesh. Teneba una población de 24.656 habitants en 2011.

## Referencias
Guwahati

**Guwahati** (en asamés গুৱাহাটী) ye una ciudat d'a India d'o estau d'Asam. Teneba una población de 963.429 habitants en 2011.

## Referencias
Lista d'as 100 millors cintas d'a historia dirichidas por mullers seguntes a BBC

Ista ye la **lista d'as 100 millors cintas d'a historia dirichidas por mullers seguntes a BBC**, una relación de 100 cintas d'o cine que la cadena d etelevisión publica britanica BBC considera como las 100 millors cintas d'a historia d'o cine en as que la suya dirección ye obra d'una muller.

## D'1 a 10

## D'11 a 20

## De 21 a 30

## De 31 a 40

## De 41 a 50

## Referencias
La rivolta dei barbari

***La rivolta dei barbari*** (títol orichinal en italiano, en aragonés ***A revuelta d'os barbaros***, estrenada en Aragón con o títol en castellano de ***Los bárbaros contra el imperio romano***, en aragonés ***Os barbaros contra l'Imperio romano***) ye una cinta de cine italiano de cine de peplum estrenada l'anyo 1964, dirichida por Guido Malatesta, con una banda sonora orichinal de Carlo Franci, una dirección de fotografía de Luciano Trasatti y una producción cinematografica de Pier Luigi Torri ta la productora cinematografica Protor Film S.r.l.. De l'elenco d'actors d'a cinta en fan parte, entre d'atros, Roland Carey, Maria Grazia Spina, Mario Feliciani, Gabriele Antonini, Andrea Aureli, Susan Sullivan, Gaetano Scala, Franco Beltramme y Gilberto Galimberti.

Darío ye a lo mando d'a X Lechión de l'exercito romano en l'anyo 300 y ha rematau muitas campanyas militars exitosas en a Galia. L'emperador Dioclecián lo ninvía enta Augusta Treverorum (l'actual Treveris) disvrazau como un comerciant con l'obchectivo d'investigar o robo d'un cargamento d'oro destinau a pagar a los lechonarios. Malas que i plega conoix a una noble d'a ciudat, y toz dos s'enamroran, pero lo problema ye que Darío no li puet revelar qui ye y, amás, a mesacha siente un fundo odio por os romans. Birn luego Darío descubre que lo robo ye obra d'uns barbaros reclutaus por o gubernador d'a provincia, con o problema de que iste ye qui controla a las tropas en o lugar.

A cinta s'ambienta en l'anyo 300 en l'actual Treveris.

## Elenco

## Se veiga tamién
* Cine en 1964.
* Cintas de 1964.

## Referencias

## Vinclos externos
*  ''La rivolta dei barbari'' en Internet Movie Database.
20.000 dólares por un cadáver

***20.000 dólares por un cadáver*** (títol orichinal en castellano, en aragonés ***20.000 dólars por un cadavre***) ye una cinta de cine espanyol de cine de western (un "spaghetti western") estrenada l'anyo 1971, dirichida por José María Zabalza seguntes un guión orichinal d'él mesmo, con una banda sonora orichinal de Gianni Marchetti y Ana Satrova, una dirección de fotografía de Leopoldo Villaseñor, una producción cinematografica de Rafael Durán ta la productora cinematografica Producciones Cinematográficas Centro S.A. y un elenco d'actors d'o cual en fan parte, entre d'atros, Miguel de la Riva, Dyanik Zurakowska, José Truchado, Guillermo Méndez, Fernando Sánchez Polack, José Marco, Enrique Navarro, Juan Cortés, Javier de Rivera, César García, Ricardo Costa y Ramón Lillo.

Un pistolero dentra a robar en una grancha y lo propietario d'a mesma li dispara, matando-lo. Resulta estar o miembro d'una banda que han contractau os propietarios d'o negocio de dilichencias ta evitar que i plegue lo ferrocarril y sabotiar-ne la suya construcción. O ferrocarril ufriba una gran cantidat de diners omo recompensa por a captura u muerte d'o pistolero, y lo granchero creye que la suya vida estará muito millor malas que la cobre. Sindembargo, en primeras os habitants d'o lugar quieren linchar-lo, en decindo que no caleba disparar contra lo pistolero y matar-lo, y cuan finalment cobra la recompensa un d'os antigos companyeros d'o pistolero muerto plega enta la suya grancha, la crema y li roba los diners, anque a iste tamién li roba lo chefe d'a banda de pistoleros. O granchero decide ufrir os suyos servicios a la companyía d'o ferrocarril ta luitar contra los bandius, a la vegada que lo propietario d'a linia de dilichencias tamién quiere que lo chefe d'os pistoleros li de a él os diners d'a recompensa que ha robau.

A cinta s'ambienta en bel momento indeterminau d'a segunda metat d'o sieglo XIX en bel puesto igualment indeterminau d'Estaus Unius, y las suyas escenas se filmoron en Aldea del Fresno, Colmenar Viejo, Patones y Villamanta (Comunidat de Madrit) y Seseña (Castiella-La Mancha).

## Elenco

## Se veiga tamién
* Cine en 1971.
* Cintas de 1971.

## Referencias

## Vinclos externos
*  ''20.000 dólares por un cadáver'' en Internet Movie Database.
Suva

**Suva** ye una ciudat de Fichi, país d'o cual ye a suya capital, estando tamién a ciudat con mayor población d'o país con 85.691 habitants en o 2007. Situada en a costa sudeste d'a isla de Viti Levu, en a División de Fichi Central, d'a cuala tamién ye la capital.

## Historia
Suva se convirtió en a capital oficial de Fichi en l'anyo 1877 cuan la cheografía de Kaivalagi, un antigo asentamiento europeu en Levuka en a Isla de Ovalau, se tornó muito restrinchida.

### Independencia de Fichi
Lo 10 d'octubre de 1970, Fichi s'independizó d'o Reino Uniu, pasando asinas la ciudat de Suva a convertir-se en a capital d'o nuevo estau independient. Posteriorment dimpués d'o golpe d'Estau de 1987 lo país se convirtió en una republica y se promulgó una nueva constitución continando a capitania estatal en la ciudat.

## Esporte
### Instalacions esportivas
La celebración d'os Chuegos d'o Pacifico Sud de 2003 sirvió pa la millora y construcción de nuevas infrastructuras esportivas entre las cualas se troban un nuevo centro esportivo y gimnasio cubierto, piscina, estadio, campo de hockey y pistas, tot ixo en a redolada de Suva; la construcción de totas estas infrastructuras estió sufragada per lo gubierno y per un paquet d'aduya de 16 millons de dólars procedent d'a Republica Popular China.

La instalación esportiva mas destacada y important d'a ciudat ye lo Estadio Nacional de Fichi, un estadio multiusos que alberga partius de futbol y rugby. En él ocasionalment chugan los suyos partius las tríes de futbol y de rugby. Tamién ha acullió los partius d'a Copa Melanesia de Fútbol de 2000.

### Competicions esportivas
Suva estió la siede d'os primers Chuegos d'o Pacifico, celebraus en l'anyo 1963, anyos mas tarde en 1979 acullió la seisena edición d'os mesmos chuegos y en l'anyos 2003 cuaranta anys dimpués d'organizar la primera edición organizó la docena edición, con un completo programa de 32 esportes per primera vegada.

Suva tamién estió la siede sola d'a Copa Melanesia en a edición de l'anyo 2000.

## Referencias

## Vinclos externos
Provincia de Gandaki

A **provincia de Gandaki** (en nepalí गण्डकी प्रदेश) ye una provincia de Nepal. A suya capital ye Pokhara. A suya población en 2022 yera de 2.479.745 habitants en una superficie de 21.504 hab./km2

## Referencias
Provincia de Koshi

A **provincia de Koshi** (en nepalí कोशी प्रदेश) ye una provincia de Nepal. A suya capital ye Biratnagar. A suya población en 2022 yera de 4.972.021 habitants en una superficie de 25.905 km2.

## Referencias
Ricardo Oliván Bellosta

**Ricardo Francisco Oliván Bellosta** (Uesca, 4 d'aviento de 1960) ye un politico aragonés que estió consellero de Sanidat, Bienestar Social y Familia d'o Gubierno d'Aragón.

## Biografía
Naixió de Uesca o 4 d'aviento de 1960, licenciando-se en l'anyo 1986 en Ciencias Economicas y Empresarials por a Universidat Autonoma de Madrit. Dimpués estió profesor d'a Escuela de Turismo de Uesca entre 1986 y 2005; director d'a Escuela de Turismo de Uesca de 1996 a 2005 y profesor d'o Postgrau de Turismo d'a Universidat de Zaragoza entre 2003 y 2005. Tamién exerció como tecnico d'a Cambra de Comercio de Uesca entre 1989 y 2009 y dende chunio de 2019 dica l'actualidad, estando amás director d'ixa institución entre 2009 y 2011.

Como politico prencipió a suya trachectoria como concellero d'o Concello de Uesca entre 2007 y 2009, cargo que ocupa en l'atualidat dende 2023, estando amás primer tenient d'alcalde. Entre os anyos 2011 y 2019 estió deputau en as Corz d'Aragón y consellero de Sanidat, Bienestar Social y Familia de 2011 a 2015.

En o Partido Popular ha estau miembro d'a suya Chunta Directiva y d'o suyo Comité Executivo provincial, vicesecretario de Desarrollo Economico d'o Partido Popular de Aragón y miembro d'o Comité de Dirección d'o Partido Popular de Aragón.

## Vinclos externos
*  Ficha en a Deputación de Uesca
*  Ficha en o Concello de Uesca
*  En Linkedin
Provincia de Madhesh

A **provincia de Madhesh** (en nepalí मधेश प्रदेश) ye una provincia de Nepal. A suya capital ye Janakpur. A suya población en 2022 yera de 6.126.288 habitants en una superficie de 9.661 km2.

## Referencias
Provincia de Bagmati

A **provincia de Bagmati** (en nepalí बागमती प्रदेश) ye una provincia de Nepal. A suya capital ye Hetauda. A suya población en 2022 yera de 6.084.042 habitants en una superficie de 20.300 km2.

## Referencias
Provincia de Lumbini

A **provincia de Lumbini** (en nepalí लुम्बिनी प्रदेश) ye una provincia de Nepal. A suya capital ye Deukhuri. A suya población en 2022 yera de 5.124.225 habitants en una superficie de 22.288 km2.

## Referencias
Provincia de Karnali

A **provincia de Karnali** (en nepalí कर्णाली प्रदेश) ye una provincia de Nepal. A suya capital ye Birendranagar. A suya población en 2022 yera de 1.694.889 habitants en una superficie de 27.984 km2.

## Referencias
Provincia de Sudurpashchim

A **provincia de Sudurpashchim** (en nepalí सुदूरपश्चिम प्रदेश) ye una provincia de Nepal. A suya capital ye Godawari. A suya población en 2022 yera de 2.711.270 habitants en una superficie de 19.915 km2.

## Referencias
Cattle Queen of Montana

***Cattle Queen of Montana*** (títol orichinal en anglés, en aragonés ***Reina d'o ganau de Mntana***, estrenada en Aragón con o títol en castellano de ***La reina de Montana***, en aragonés ***A reina de Montana***) ye una cinta de cine de western dramatico de cine estausunidense estrenada l'anyo 1954, dirichida por Allan Dwan seguntes un guión adaptau por Robert Blees y Howard Estabrook (basau en una historia de Tom W. Blackburn), con una banda sonora orichinal de Louis Forbes, una dirección de fotografía de John Alton, una producción cinematografica de Benedict Bogeaus ta la productora cinematografica Filmcrest Productions y un elenco d'o cual en fan parte, entre d'atros actors, Barbara Stanwyck, Ronald Reagan, Gene Evans, Lance Fuller, Anthony Caruso, Jack Elam, Yvette Duguay, Morris Ankrum, Chubby Johnson, Myron Healey, Rodd Redwing, Hugh Sanders, Byron Foulger y Burt Mustin.

Pop Jones vive en Texas con su filla Sierra Nevada, y recibe en herencio una propiedat en Montana, asinas que marchan enta allá. Cuan Sierra se ye banyando, un pistolero clamau Farrell li advierte que en a redolada hay indios periglosos. Farrell ye de camín ta treballar ta Tom McCord, qui tien un alcuerdo con parte d'os indios piez negros mandaus por Natchakoa ta robar vacumen. Natchakoa provoca una estampida en a que muere Pop y Sierra queda ferida, y McCord aproveita ta robar d'o cadavre de Pop un documento que acredita la propiedat d'o rancho. Colorados ye un choven piez negros que troba a Sierra y la cudia a ella y a klo solo caquero que ha sobreviviu dica que se recuperas. McCird ufre a Farrell 2.000 dólars si los mata, pero lo que fa Farrell ye unir-se a éls, y lis explica que ye un achent niviau por a Caballería de l'exercito estausunidense ta investigar os robos de ganau y los asasinatos.

A cinta s'ambienta en Montana en bel momento indeterminau d'a segunda metat d'o sieglo XIX, y las suyas escenas se filmoron en escenarios de Montana y en Burbank y Los Angeles en California.

## Elenco

## Se veiga tamién
* Cine en 1954.
* Cintas de 1954.

## Referencias

## Vinclos externos

*  ''Cattle Queen of Montana'' en Internet Movie Database.
*  ''Cattle Queen of Montana'' en Rotten Tomatoes.